Die reuk van swart rose...
JY LEES NOU Die reuk van swart rose...
'Parfuum praat met jou hart...en hopelik met iemand anders'- Elizabeth Taylor, Hollywood-ster.
"Hoe ruik 'n blomwat nie 'n geur het nie?"Dis die vraag waaroor parfumeurs besin wanneer hulle deesdae met 'n nuwe reukwater vorendag wil kom. Die antwoord lê natuurlik iewers in hul verbeelding versteek.
In vandag se parfuumwêreld word 'n geurlose blom as 'n gulde kans gesien om 'n nuwe geurkombinasie te skep. Soos Kate Moss se eerste geur, Kate, waarvan een van die hoofnote 'n swart roos is - 'n blomwaaroor baie tuinboukundiges al eeue lank droom, maar nog nooit kon kweek nie.
Hierdie tendens het eintlik al soos 'n veldbrand onder ons neuse versprei, want 'n papawer en 'n madeliefie is ook geurloos - anders as wat Marc Jacobs en Kenzo ons sou wou laat glo met hul skeppings Daisy en Flower By Kenzo.
Miskien is dit net 'n kwessie van tyd totdat J.K. Rowling se snargaluff en gillyweed gebottel gaan word, of dalk droom iemand 'n geur op vir J.R.Tolkien se simbelmynë, die wit, klokvormige blomwat net op konings se grafte groei in The Lord of the Rings!
Flower By Kenzo (R820 vir 50 ml EDT. Nou beskikbaar in 'n hervulbare "groen" bottel. Jy kan jou 50 ml-bottel vir R575 by uitsoek-takke van Edgars laat hervul.)